Tilkynnt var um 5000 ofbeldismál gegn börnum á síðasta ári, og 8000 tilvik þar sem börn voru vanrækt af foreldrum sínum. Forstjóri Barnaverndarstofu segir ljóst að faraldurinn hafi haft veruleg áhrif á aðstæður barna.
Tilkynningum um ofbeldi gegn börnum fjölgaði um tuttugu og fimm prósent á síðasta ári, miðað við árið þar á undan. Tilkynningum um vanrækslu fjölgaði um nítján prósent. Forstjóri Barnaverndarstofu segir að faraldurinn valdi því að margir foreldrar eigi erfiðara með að takast á við uppeldi barna sinna.
Alls bárust meira en 13.000 tilkynningar um ofbeldi og vanrækslu gagnvart börnum á síðasta ári. Þar af snerust um 8000 tilkynningar um vanrækslu og 5000 um ofbeldi. Greint er frá því í Morgunblaðinu í dag að í nóvember einum hafi borist 138 tilkynningar um ofbeldi gegn börnum, sem er met. Heiða Björg Pálmadóttir forstjóri Barnaverndarstofu segir að þetta sé mikil fjölgun frá fyrra ári, meira en 25 prósent fleiri ofbeldismál en árið 2019, og 19 prósent fleiri vanrækslumál. Fjölgunin sé mun meiri milli ára en nokkru sinni fyrr.
Heiða Björg segir ekki hægt að fullyrða að öll aukningin stafi af aðstæðum sem hafa skapast í faraldrinum, en augljóst sé að þær hafi haft veruleg áhrif á aðstæður barna.
Þegar fólk er ekki í jafnvægi eins og
Tilkynnt var um 5000 ofbeldismál gegn börnum á síðasta ári, og 8000 tilvik þar sem foreldrar vanræktu börn sín. Tilkynningum til barnaverndarnefnda um ofbeldi fjölgaði um fjórðung milli ára. Forstjóri Barnaverndarstofu segir ljóst að faraldurinn hafi haft mikil áhrif á aðstæður barna.